ช่วยสรุปเรื่อง ธนาคารออมสิน โชว์ผลงาน ESG in Action ทำ ESG ได้ไหม
ESG ที่ย่อมาจาก Environmental (สิ่งแวดล้อม), Social (สังคม) และ Governance (ธรรมาภิบาล) เป็นสิ่งที่ในช่วง 2-3 ปีที่ผ่านมาภาคธุรกิจเน้นย้ำกันว่าจะต้องหันมาให้ความสำคัญ เพราะโลกต้องการความเปลี่ยนแปลงเพื่อหลีกเลี่ยงหายนะจากปัญหาโลกรวนหรือ Climate Change ปัญหาซึ่งเกิดขึ้นจากภาคธุรกิจในระบบทุนนิยมที่มีมาอย่างต่อเนื่องยาวนานตั้งแต่ยุคปฏิวัติอุตสาหกรรม เรารู้กันดีว่าหากไม่เปลี่ยนแปลงให้ความสำคัญกับทั้ง E, S และ G ธุรกิจจะยืดหยัดในอนาคตต่อไปไม่ได้ เพราะจะไม่ได้รับการยอมรับจากสังคมทั้งในระดับโลก ระดับภูมิภาค และในท้องถิ่น ถูกตัดออกจากการเข้าถึงแหล่งเงินทุนจากภาคการเงิน และที่สำคัญที่สุดก็คือจะถูกปฏิเสธจากผู้บริโภค    หนึ่งในกลไกสำคัญของการเดินหน้าดำเนินธุรกิจบนพื้นฐานของ ESG ก็คือ “ภาคการเงิน” ที่เป็น “กลไก” สำคัญให้สังคมเดินหน้าสู่เป้าหมายได้ผ่าน Green Finance นั่นจึงเป็นที่มาของการเดินหน้าทำ ESG อย่างจริงจังของ “ธนาคารออมสิน” ภายใต้แคมเปญ ESG in action ที่มีมาอย่างต่อเนื่อง 3 ปีสามารถสร้าง Social Impact คิดเป็นมูลค่ากว่า 55,400 ล้านบาท เรียกได้ว่าเป็นผู้มีประสบการณ์ที่สามารถเป็นตัวอย่างให้กับหลายๆ องค์กรโดยเฉพาะสถาบันการเงินนำไปปรับใช้ทำ ESG ของตัวเองได้  E: Environmental ผลักดันสังคมคาร์บอนต่ำ   เรื่องสิ่งแวดล้อมเป็นหนึ่งในหัวใจสำคัญที่จะช่วยให้โลกที่กำลัง “รวน” กลับสู่สภาวะปกติให้เร็วที่สุดซึ่งสิ่งที่ธนาคารออมสินทำเพื่อผลักดันสู่สังคมคาร์บอนต่ำมีอยู่ 3 เรื่องหลักก็คือ  การให้สินเชื่ออย่างมีความรับผิดชอบ ธนาคารออมสินเชื่อว่าการให้แหล่งเงินทุนให้กับบุคคลหรือธุรกิจที่ไม่ให้ความสำคัญกับสิ่งแวดล้อมก็เหมือนกับการทำลายสิ่งแวดล้อมทางอ้อม ดังนั้นธนาคารออมสินจึงมีไอเดียโครงการสินเชื่อที่จะทำให้มั่นใจว่าเม็ดเงินที่ปล่อยออกไปนั้นจะไม่ไหลออกไปสู่กิจกรรมที่ทำลายสภาพแวดล้อมและชั้นบรรยากาศ ยกตัวอย่างเช่น GSB for BCG Economy สินเชื่อ Green Biz, Green Home Loan และสินเชื่อบุคคล GSB Go Green รวมถึงการจัดจำหน่าย ESG Bond ที่มีส่วนแบ่งตลาดเป็นอันดับ 1 ของตราสารหนี้ภาครัฐ และติด 1 ใน 10 ของตราสารหนี้ภาคเอกชน วงเงินจัดจำหน่ายรวม 20,000 ล้านบาท นอกจากนี้ธนาคารออมสินยังใช้ ESG Score เข้ามาเป็นเกณฑ์การพิจารณาปล่อยสินเชื่อแก่กลุ่มลูกค้าธุรกิจขนาดใหญ่โดยหากมี ESG Score ในระดับดีมาก ธนาคารจะให้การสนับสนุนโดยลดอัตราดอกเบี้ยเงินกู้ หรือเพิ่มวงเงินให้กู้ ส่วนรายที่คะแนน ESG Score ต่ำ ธนาคารสงวนสิทธิ์ไม่พิจารณาให้กู้ไว้ก่อน แต่จะเข้าช่วยเหลือมีส่วนร่วมเพื่อยกระดับการดำเนินงานของลูกค้าด้าน ESG ให้ดีขึ้น ซึ่งนับเป็นครั้งแรกของธุรกิจธนาคารที่มีการนำเอา ESG Score มาเป็นเกณฑ์ประกอบการพิจารณาปล่อยสินเชื่ออย่างจริงจัง  ทำโครงการด้านสิ่งแวดล้อม นอกจากนี้ธนาคารออมสินยังมีโครงการด้านสิ่งแวดล้อมที่ทำอย่างจริงจังไม่ว่าจะเป็นโครงการ “ปลูกป้องโลก” ในพื้นที่แม่แจ่มโมเดล โครงการปลูกป่าเพื่อชดเชยหรือลดปริมาณการปล่อยก๊าซเรือนกระจก โครงการ “Community Waste Bank” ร่วมกับ UNDP โครงการ “ธนาคารปูม้า” ส่งเสริมประมงยั่งยืน รวมไปถึงโครงการติดตั้งระบบ Solar Rooftop ที่สาขาและอาคารสำนักงานใหญ่ของธนาคาร  ตั้งเป้าหมาย GSB Net Zero อีกหนึ่งเป้าหมายใหญ่ในเรื่องสิ่งแวดล้อมของธนาคารออมสินก็คือการ แผนลดการปล่อยก๊าซเรือนกระจกสุทธิเป็นศูนย์ หรือ Net Zero Emissions Roadmap จะดำเนินการเป็น 3 Scope ภายในปี 2050 โดยในอีก 7 ปีข้างหน้าตั้งเป้า Net Zero สำหรับ “Scope 1” และ “Scope 2” ซึ่งเป็นการปล่อยก๊าซเรือนกระจกของธนาคารจากการใช้น้ำมันเชื้อเพลิงและไฟฟ้า ขณะที่ “Scope 3” ที่นับเป็นเรื่องสำคัญที่สุดเพราะการปล่อยก๊าซเรือนกระจกในการดำเนินธุรกิจของธนาคารออมสินกว่า 97% มาจากการปล่อยสินเชื่อแก่ลูกค้าและการลงทุน ซึ่งมีการจัดเก็บและคำนวณได้จากวิธีการตามมาตรฐาน Science-Based Target Initiative ที่เป็นสากลซึ่งใน Scope 3 นี้ธนาคารจะดำเนินการคู่ขนานจนสามารถบรรลุเป้าหมายการลดก๊าซเรือนกระจกในภาพรวมลงได้มากกว่า 50%ภายในปี 2030 และบรรลุเป้าหมาย Net Zero ในปี 2050 ธนาคารออมสินเปิดเผยว่าได้มีการกำหนดแผนงดการปล่อยสินเชื่อแก่ธุรกิจเชื้อเพลิงถ่านหินและธุรกิจเกี่ยวเนื่อง (No Coal and Coal Related Business) และเริ่มการใช้ ESG Score ในการประเมินคุณสมบัติด้าน ESG ของลูกค้าวงเงินสินเชื่อ 500 ล้านบาทขึ้นไปด้วย โดยจะสนับสนุนสินเชื่อและการลงทุนออกเป็น 3 กลุ่ม ได้แก่ Exclusion List – ธุรกิจที่ไม่สนับสนุน เนื่องจากเป็นธุรกิจที่สร้างผลกระทบต่อสิ่งแวดล้อมสูง
Negative List หรือ ธุรกิจที่ต้องพิจารณาเป็นพิเศษ โดยหลีกเลี่ยงการให้สินเชื่อแก่ธุรกิจที่มีคะแนน ESG Score ในระดับต่ำมาก โดยธนาคารให้คำปรึกษาในการปรับปรุงดำเนินงานด้านความยั่งยืน รวมทั้งด้านการเปลี่ยนแปลงสภาพภูมิอากาศ ซึ่งจะช่วยส่งเสริมให้เกิดการพัฒนาอย่างยั่งยืนทั้งระบบ
Positive List หรือ ธุรกิจที่ให้การสนับสนุนเป็นพิเศษ ผ่านการกำหนดสิทธิประโยชน์แก่ธุรกิจที่เป็นมิตรต่อสิ่งแวดล้อม เช่น ธุรกิจในอุตสาหกรรมที่ส่งเสริม BCG ธุรกิจ EV และ Supply Chain หรือกิจการบริษัทที่มีคะแนน ESG Score ในระดับสูง เป็นต้น Exclusion List – ธุรกิจที่ไม่สนับสนุน เนื่องจากเป็นธุรกิจที่สร้างผลกระทบต่อสิ่งแวดล้อมสูง Negative List หรือ ธุรกิจที่ต้องพิจารณาเป็นพิเศษ โดยหลีกเลี่ยงการให้สินเชื่อแก่ธุรกิจที่มีคะแนน ESG Score ในระดับต่ำมาก โดยธนาคารให้คำปรึกษาในการปรับปรุงดำเนินงานด้านความยั่งยืน รวมทั้งด้านการเปลี่ยนแปลงสภาพภูมิอากาศ ซึ่งจะช่วยส่งเสริมให้เกิดการพัฒนาอย่างยั่งยืนทั้งระบบ Positive List หรือ ธุรกิจที่ให้การสนับสนุนเป็นพิเศษ ผ่านการกำหนดสิทธิประโยชน์แก่ธุรกิจที่เป็นมิตรต่อสิ่งแวดล้อม เช่น ธุรกิจในอุตสาหกรรมที่ส่งเสริม BCG ธุรกิจ EV และ Supply Chain หรือกิจการบริษัทที่มีคะแนน ESG Score ในระดับสูง เป็นต้น  S: Social สู่การเป็นธนาคารเพื่อยกระดับสังคม   เรื่องของการยกระดับสังคมหรือ Social เป็นสิ่งสำคัญในการทำ ESG ที่ธนาคารออมสินให้ความสำคัญ และเป็นเรื่องที่ลึกซึ้งยิ่งกว่าการทำ Corporate Social Responsibility (CSR) ในอดีตอย่างมากมายเพราะนอกจากธุรกิจจะต้องให้ความสำคัญกับชีวิตความเป็นอยู่ของคนในท้องถิ่นแล้วยังรวมถึงการค้าที่เป็นธรรม การช่วยแก้ปัญหาความเหลื่อมล้ำในสังคม และการสร้างงานสร้างอาชีพด้วย เป็นต้น ดังนั้นธนาคารออมสินจึงทำเรื่องนี้ผ่านหลายๆโครงการที่จะนำไปสู่การแก้ปัญหาหนี้สินครัวเรือนและลดภาระดอกเบี้ยให้คนที่มีรายได้ไม่มากในสังคมซึ่งธนาคารดำเนินการใน 3 เรื่องคือ  การสร้างโอกาสเข้าถึงแหล่งเงินในระบบ (Financial Inclusion) เรื่องของการปล่อยสินเชื่อผ่อนปรนเงื่อนไขและอัตราดอกเบี้ยต่ำของธนาคารออมสินในช่วงที่ผ่านมา สามารถช่วยเหลือประชาชนรายย่อยและกลุ่มฐานรากได้แล้วกว่า 3.7 ล้านคน ในจำนวนนี้ 3.2 ล้านคนเป็นผู้ไม่มีโอกาสเข้าถึงแหล่งเงินในระบบเพราะมีเครดิตต่ำหรือไม่มีเครดิตทางการเงินมาก่อน ส่วนกลุ่มผู้ประกอบการ SMEs ที่ธุรกิจได้รับผลกระทบจากการแพร่ระบาดของโควิด-19 จำนวนกว่า 48,000 ราย ก็ได้รับการเติมทุนเสริมสภาพคล่องเป็นเม็ดเงินรวมกว่า 2.5 แสนล้านบาท ให้สามารถนำไปประคองธุรกิจและฟื้นฟูกิจการให้เดินหน้าต่อได้  การปรับโครงสร้างดอกเบี้ยตลาดให้เป็นธรรม ธนาคารออมสินมีบทบาทในการปรับโครงสร้างดอกเบี้ยตลาดให้เป็นธรรมมากขึ้นผ่านการเข้าทำธุรกิจสร้างการแข่งขันในตลาดสินเชื่อจำนำทะเบียน ซึ่งสามารถลดโครงสร้างอัตราดอกเบี้ยของธุรกิจลงได้ 10% จากเดิมอยู่ที่ 24-28% รวมถึงการปล่อยสินเชื่อ SMEs “มีที่ มีเงิน” ที่ให้ลูกค้าสามารถใช้ที่ดินเป็นหลักประกันการขอสินเชื่อได้ ซึ่งประสบความสำเร็จนำไปสู่การร่วมทุนจัดตั้งบริษัท “มีที่ มีเงิน จำกัด” ปล่อยสินเชื่อช่วยผู้ประกอบการ SMEs เข้าถึงแหล่งเงินทุนเป็นเม็ดเงินกว่า 25,000 ล้านบาท  การสร้างงานสร้างอาชีพ ธนาคารออมสินสามารถพัฒนาทักษะอาชีพแก่ประชาชนได้มากกว่า 300,000 ราย ให้เงินทุนประกอบอาชีพมากกว่า 140,000 ราย และสร้างช่องทางการขายแล้ว 25,000 ร้านค้า ผ่านกิจกรรมของ “โครงการยุวพัฒน์รักษ์ถิ่น” “โครงการออมสินxอาชีวะสร้างอาชีพสู่ชุมชน” นอกจากนี้ ยังมีโครงการเพื่อสังคมอีกมากมายที่ธนาคารตั้งเป้าพัฒนาคนและชุมชนอย่างยั่งยืนเช่น โครงการออมสินฮ่วมใจ ฮักขุนน่าน โครงการต้นแบบเพื่อการพัฒนาองค์รวมในพื้นที่ 5 หมู่บ้าน อ.เฉลิมพระเกียรติ จ.น่าน “โครงการของขวัญปีใหม่” ส่งเสริมการจ้างงานชาวบ้านและผู้ด้อยโอกาส “โครงการอิ่มนี้เพื่อน้อง” สร้างแหล่งอาหารยั่งยืนเพื่อเยาวชนยากไร้ รวมถึง “โครงการพัฒนาตลาดแบบองค์รวม” นำร่องตลาด 18 แห่งเป็นต้น  G : Governance ตอกย้ำการเป็นธนาคารโปร่งใสและตรวจสอบได้   “หลักธรรมาภิบาล” เป็นหลักการสำคัญที่จะช่วยให้องค์กรสามารถเดินหน้าไปได้อย่างยั่งยืน ธนาคารออมสินจึงยึดหลักการนี้มาอย่างต่อเนื่องเช่น การบริหารจัดการผ่านกระบวนการปรับลดงบประมาณองค์กรลงเกือบ 25% ต่อปี โดยในปี 2566 ได้ลดการตั้งงบประมาณลงถึง 9,800 ล้านบาทต่อปี นอกจากนี้ยังมีการปรับกระบวนการจัดซื้อจัดจ้างใหม่ทั้งหมดเพื่อให้เกิดความเป็นธรรมและโปร่งใสในการทำธุรกิจ อีกทั้งยังสามารถเพิ่มศักยภาพความแข็งแกร่งของธนาคารโดยได้เพิ่มปริมาณเงินสำรองทั่วไปได้มากกว่า 46,000 ล้านบาทในระยะเวลาเพียง 3 ปี รวมถึงการสร้างวัฒนธรรมคุณธรรมในองค์กร รณรงค์ส่งเสริมต่อต้านการทุจริตและความโปร่งใสในการดำเนินงาน ซึ่งเรื่องนี้พิสูจน์ได้จากผลประเมิน ITA ปี 2565 ที่ธนาคารออมสินได้รับในระดับสูงสุดเป็นปีที่ 4 ติดต่อกันแล้ว  ออมสินวางแผนเดินหน้าต่ออย่างยั่งยืน ธนาคารออมสินเปิดเผยว่า ธนาคารจะเดินหน้าทำภารกิจ ESG ต่อไปควบคู่ไปกับการสร้างความมั่นคงและการเติบโตอย่างยั่งยืน ต่อไปหลังจากในช่วงที่ผ่านมาสามารถเพิ่มปริมาณเงินสำรองแตะระดับ 106,595 ล้านบาท นับว่าสูงสุดเป็นประวัติการณ์ของธนาคาร ส่วนผลการดำเนินงานในครึ่งปีแรกของปี 2566 ธนาคารมีกำไรสุทธิ จำนวน 17,344 ล้านบาท มีสินเชื่อรวม 2.35 ล้านล้านบาท เงินฝากรวม 2.68 ล้านล้านบาท และมีสินทรัพย์รวม 3.16 ล้านล้านบาท พร้อมกับสามารถรักษาระดับ NPLs ได้ที่2.63% แน่นอนว่าออมสินยังไม่หยุดแค่นั้นโดยในครึ่งปีหลังของปี 2566 ยังเตรียมออกมาตรการกระตุ้นเศรษฐกิจและแก้ปัญหาหนี้ครัวเรือนตามนโยบายกระทรวงการคลังและธนาคารแห่งประเทศไทย รวมถึงการเปิดตัวบริษัท Non Bank ภายในไตรมาส 4 เพื่อเข้าแข่งขันลดดอกเบี้ยในตลาดสินเชื่อไม่มีหลักประกัน ที่จะสามารถให้บริการสินเชื่อรายย่อยได้ครอบคลุมความเสี่ยงที่สูงขึ้น เป็นแหล่งเงินทุนที่มีต้นทุนถูกลงและเป็นธรรม มีการใช้ Alternative Data อนุมัติสินเชื่อผ่านแอปพลิเคชันที่จะทำให้กระบวนการปล่อยสินเชื่อทำได้ง่ายขึ้น และการเร่งขยายเป้าหมายการปล่อยสินเชื่อของ “บริษัท มีที่ มีเงิน จำกัด” ให้สามารถอนุมัติสินเชื่อได้ภายในปีนี้ที่ 7,000 ล้านบาท เช่นเดียวกับแผนการดำเนินงานเพื่อสิ่งแวดล้อม สังคม และธรรมาภิบาลที่จะมีขึ้นอีกหลากหลายโครงการ ยกระดับการดำเนินงาน ESG in Action เดินหน้ากับการเป็นธนาคารเพื่อสังคมสู่เป้าหมายการพัฒนาที่ยั่งยืนต่อไป  2.1K 2.1K     RELATED POSTS: ซินเน็คฯ ยกทัพสินค้า Trusted by Synnex บุกงาน TGS 2023 ชูบูธไฮไลท์ Nintendo Switch by Synnex กับสิทธิ์พิเศษแบบจัดเต็ม!! เจาะเทรนด์เทคโนโลยีในภาคธุรกิจ ต้องใช้เทคโนโลยีผสมผสานเพื่อตอบโจทย์ ยอดขายรถกระบะร่วง หลังแบงค์เข้มหวั่นหนี้เสียโต คาดอีเว้นต์ใหญ่ช่วยกระตุ้น สำรวจจักรวาล AI กับงาน KBTG Techtopia อัพโหลดความรู้ใหม่พร้อมอัพสกิล AI งานที่คนสายเทคต้องไม่พลาด จับ 10 สัญญาณ Toxic culture ในที่ทำงาน เหตุผลสำคัญของการลาออก หาให้เจอแล้วรีบแก้ให้ทัน สมาคม MarTech จับมือกับสถาบันการศึกษาชั้นนำ ทำพิธีลงนามความร่วมมือ เพื่อผลักดันองค์ความรู้ นวัตกรรมด้านการตลาด เพิ่มโอกาสทางธุรกิจไทยให้แพร่หลายมากขึ้น TAGS
climate change
ESG ที่ย่อมาจาก Environmental (สิ่งแวดล้อม), Social (สังคม) และ Governance (ธรรมาภิบาล) 

ในช่วง 2-3 ปีที่ผ่านมาภาคธุรกิจเน้นย้ำกันว่าจะต้องหันมาให้ความสำคัญ เพราะโลกต้องการความเปลี่ยนแปลงเพื่อหลีกเลี่ยงหายนะจากปัญหาโลกรวนหรือ Climate Change ปัญหาซึ่งเกิดขึ้นจากภาคธุรกิจในระบบทุนนิยมที่มีมาอย่างต่อเนื่องยาวนานตั้งแต่ยุคปฏิวัติอุตสาหกรรม

 กลไก สำคัญให้สังคมเดินหน้าสู่เป้าหมายได้ผ่าน Green Finance นั่นจึงเป็นที่มาของการเดินหน้าทำ ESG อย่างจริงจังของ “ธนาคารออมสิน” ภายใต้แคมเปญ ESG in action ที่มีมาอย่างต่อเนื่อง 3 ปีสามารถสร้าง Social Impact คิดเป็นมูลค่ากว่า 55,400 ล้านบาท เรียกได้ว่าเป็นผู้มีประสบการณ์ที่สามารถเป็นตัวอย่างให้กับหลายๆ องค์กรโดยเฉพาะสถาบันการเงินนำไปปรับใช้ทำ ESG ของตัวเองได้  มีอยู่ 3 เรื่องหลักก็คือ การให้สินเชื่ออย่างมีความรับผิดชอบ นอกจากนี้ธนาคารออมสินยังใช้ ESG Score เข้ามาเป็นเกณฑ์การพิจารณาปล่อยสินเชื่อแก่กลุ่มลูกค้าธุรกิจขนาดใหญ่โดยหากมี ESG Score ในระดับดีมาก ธนาคารจะให้การสนับสนุนโดยลดอัตราดอกเบี้ยเงินกู้ หรือเพิ่มวงเงินให้กู้ ส่วนรายที่คะแนน ESG Score ต่ำ ธนาคารสงวนสิทธิ์ไม่พิจารณาให้กู้ไว้ก่อน แต่จะเข้าช่วยเหลือมีส่วนร่วมเพื่อยกระดับการดำเนินงานของลูกค้าด้าน ESG ให้ดีขึ้น 

ซึ่งนับเป็นครั้งแรกของธุรกิจธนาคารที่มีการนำเอา ESG Score มาเป็นเกณฑ์ประกอบการพิจารณาปล่อยสินเชื่ออย่างจริงจัง 
ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน,ข้อมูลการเงินรายบริษัท